CELEX: 62013CN0554
Language: hr
Date: 2013-10-28 00:00:00
Title: Predmet C-554/13: Zahtjev za prethodnu odluku koji je 28. listopada 2013. uputio Raad van State (Nizozemska) — Z. Zh., druga stranka u postupku: Staatssecretaris van Veiligheid en Justitie&Staatssecretaris van Veiligheid en Justitie, druga stranka u postupku: I. O.

11.1.2014   
            
            
               HR
            
            
               Službeni list Europske unije
            
            
               C 9/20
            
         Zahtjev za prethodnu odluku koji je 28. listopada 2013. uputio Raad van State (Nizozemska) — Z. Zh., druga stranka u postupku: Staatssecretaris van Veiligheid en Justitie&Staatssecretaris van Veiligheid en Justitie, druga stranka u postupku: I. O.
   (Predmet C-554/13)
   2014/C 9/31
   Jezik postupka: nizozemski
   
      Sud koji je uputio zahtjev
   
   Raad van State
   
      Stranke glavnog postupka
   
   
      Žalitelj: Z. Zh.
   
      Druga stranka u postupku: Staatssecretaris van Veiligheid en Justitie
   i
   
      Žalitelj: Staatssecretaris van Veiligheid en Justitie
   
      Druga stranka u postupku: I. O.
   
      Prethodna pitanja
   
   
               1.
            
            
               Predstavlja li državljanin treće zemlje koji nezakonito boravi na području države članice opasnost za javni poredak sukladno članku 7. stavku 4. Direktive 2008/115/EZ Europskog parlamenta i Vijeća od 16. prosinca 2008. o zajedničkim standardima i postupcima država članica za vraćanje državljana trećih zemalja s nezakonitim boravkom (SL L 348, str. 98; u daljnjem tekstu: Direktiva o vraćanju) (SL posebno izdanje na hrvatskom jeziku poglavlje 19., svezak 8., str. 188.) samo zato što je osumnjičen da je počinio kazneno djelo prema nacionalnom pravu ili je potrebno da je bio osuđen na kaznenom sudu za počinjenje tog djela, te da li u tom slučaju osuda mora biti pravomoćna?
            
         
               2.
            
            
               Imaju li i druge činjenice i okolnosti slučaja, uz sumnju ili osudu, ulogu u procjeni o tome predstavlja li državljanin treće zemlje koji nezakonito boravi na teritoriju države članice opasnost za javni poredak sukladno članku 7. stavku 4. Direktive o vraćanju, kao što su težina i narav počinjenog kaznenog djela prema nacionalnom pravu, proteklo vrijeme i namjera dotične osobe?
            
         
               3.
            
            
               Kada se radi o mogućnosti predviđenoj člankom 7. stavkom 4. Direktive o vraćanju, imaju li činjenice i okolnosti slučaja koje su mjerodavne za procjenu iz drugog pitanja također ulogu u odabiru, u slučaju kada dotična osoba predstavlja opasnost za javni poredak sukladno toj odredbi, između, s jedne strane, suzdržavanja od odobrenja vremena za dobrovoljni odlazak i s druge strane, odobrenja vremena za dobrovoljni odlazak kraćeg od sedam dana?